CELEX: 31985R1978
Language: el
Date: 1985-07-16 00:00:00
Title: Κανονισμός (ΕΟΚ) αριθ. 1978/85 του Συμβουλίου της 16ης Ιουλίου 1985 περί καθορισμού, στον τομέα του λυκίσκου, του ύψους της ενισχύσεως στους παραγωγούς για τη συγκομιδή του 1984

Avis juridique important

|

31985R1978

Κανονισμός (ΕΟΚ) αριθ. 1978/85 του Συμβουλίου της 16ης Ιουλίου 1985 περί καθορισμού, στον τομέα του λυκίσκου, του ύψους της ενισχύσεως στους παραγωγούς για τη συγκομιδή του 1984  

Επίσημη Εφημερίδα αριθ. L 186 της 19/07/1985 σ. 0003 - 0004

***** ΚΑΝΟΝΙΣΜΟΣ (ΕΟΚ) αριθ. 1978/85 ΤΟΥ ΣΥΜΒΟΥΛΙΟΥ  της 16ης Ιουλίου 1985  περί καθορισμού, στον τομέα του λυκίσκου, του ύψους της ενισχύσεως στους παραγωγούς για τη συγκομιδή του 1984  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 43,  τον κανονισμό (ΕΟΚ) αριθ. 1696/71 του Συμβουλίου της 26ης Ιουλίου 1971 περί κοινής οργανώσεως αγοράς στον τομέα του λυκίσκου (1), όπως τροποποιήθηκε τελευταία από την πράξη προσχωρήσεως του 1979, και ιδίως το άρθρο 12 παράγραφος 7,  την πρόταση της Επιτροπής (2),  τη γνώμη του Ευρωπαϊκού Κοινοβουλίου (3),  Εκτιμώντας:  ότι το άρθρο 12 του κανονισμού (ΕΟΚ) αριθ. 1696/71 προβλέπει τη δυνατότητα χορηγήσεως ενισχύσεως στους παραγωγούς λυκίσκου για να μπορούν να πραγματοποιούν ικανοποιητικό εισόδημα· ότι το ποσό της ενισχύσεως αυτής καθορίζεται ανά εκτάριο και διαφέρει σε σχέση με τις ομάδες ποικιλιών, λαμβανομένου υπόψη του μέσου εσόδου που πραγματοποιήθηκε στις εκτάσεις πλήρους παραγωγής, συγκρινόμενο με τα μέσα έσοδα που πραγματοποιήθηκαν κατά τις προηγούμενες συγκομιδές, την κατάσταση της αγοράς και την εξέλιξη των τιμών·  ότι από την εξέταση των αποτελεσμάτων της συγκομιδής του 1984 προκύπτει ότι είναι ανάγκη να χορηγηθεί ενίσχυση για ορισμένες ομάδες ποικιλιών λυκίσκου που καλλιεργούνται στην Κοινότητα·  ότι ο λυκίσκος που καλλιεργείται στην Ελλάδα λαμβάνει κοινοτική ενίσχυση από τη συγκομιδή του 1981· ότι, σύμφωνα με το άρθρο 90 της πράξεως προσχωρήσεως του 1979, το άρθρο 68 της εν λόγω πράξεως εφαρμόζεται για τον υπολογισμό της ενισχύσεως στον τομέα του λυκίσκου για τον λυκίσκο που παράγεται στην Ελλάδα,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  1. Για τη συγκομιδή του 1984 χορηγείται ενίσχυση στους παραγωγούς λυκίσκου της Κοινότητας για τις ομάδες ποικιλιών που απαριθμούνται στο παράρτημα.  2. Το ποσό της ενισχύσεως καθορίζεται στο ύψος που αναφέρεται στο παράρτημα.  Άρθρο 2  Ο παρών κανονισμός αρχίζει να ισχύει την τρίτη ημέρα μετά τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 16 Ιουλίου 1985.  Για το Συμβούλιο  Ο Πρόεδρος  M. FISCHBACH  (1) ΕΕ αριθ. L 175 της 4. 8. 1971, σ. 1.  (2) ΕΕ αριθ. C 178 της 16. 7. 1985, σ. 7.  (3) Γνώμη που διατυπώθηκε στις 12 Ιουλίου 1985 (δεν δημοσιεύθηκε ακόμα στην Επίσημη Εφημερίδα).   ΠΑΡΑΡΤΗΜΑ  Ενίσχυση χορηγούμενη στους παραγωγούς λυκίσκου για τη συγκομιδή του 1984  Ποσά ενίσχυσης (ECU/ha)  1.2.3 //   //   //   // Ομάδα ποικιλιών   // Κοινότητα των Εννέα  // Ελλάδα  //   //   //  // Αρωματικές  // 300  // 235  // Πικρές  // 300  // 221,5  // Άλλες  // 300  // 235  //   //   //